b"\n_START_ARTICLE_\nMockin' Bird Hill\n_START_PARAGRAPH_\n\xc2\xabMockin' Bird Hill\xc2\xbb er en amerikansk sang med melodi og tekst av Vaughn Horton. Den ble publisert i 1951._NEWLINE_Sangen ble popularisert av Patti Page samt av Les Paul og Mary Ford, som hadde en stor hit med \xc2\xabThe Tennessee Waltz\xc2\xbb foreg\xc3\xa5ende \xc3\xa5r._NEWLINE_Innspillingen med Page ble gjort 17. januar 1951. Den ble utgitt av Mercury Records med katalognummer 5595. P\xc3\xa5 samme tid utgav Mercury en innspilling, katalognummer 5552, med Tony Hill and The Hillsiders._NEWLINE_Innspillingen med Les Paul og Mary Ford ble utgitt av Capitol Records med katalognummer 1373.\n_START_SECTION_\nAndre versjoner\n_START_PARAGRAPH_\nThe Tanner Sisters with Orchestra spilte inn sangen i London 1. april 1951. Den ble utgitt av EMI p\xc3\xa5 His Master' Voice-etiketten med katalognummer B-10071. I Norge ble den utgitt p\xc3\xa5 His Master's Voice A.L.\xc2\xa03183._NEWLINE_G\xc3\xb6sta Carje har skrevet en svensk tekst. Den svenske tittelen er \xc2\xabAdress Rosenhill\xc2\xbb. Alice \xc2\xabBabs\xc2\xbb med orkester (Charles Normans orkester) spilte den inn i Stockholm 7. mai 1951. Sangen ble utgitt p\xc3\xa5 78-platene Metronome J\xc2\xa0182 (i Sverige) og p\xc3\xa5 Musica A\xc2\xa06900 (i Norge)._NEWLINE_I 1993 ble en reggaecoverversjon med Roots Syndicate utgitt. Den var med i en reklame for Centraal Beeher._NEWLINE_Den svenske komikeren Povel Ramel skrev en svenskspr\xc3\xa5klig tekst kalt \xc2\xabSm\xc3\xa5f\xc3\xa5glarne\xc2\xbb, som inneholdt et stort antall ordspill p\xc3\xa5 fuglenavn. Den ble fremf\xc3\xb8rt og spilt inn p\xc3\xa5 plate av Ramel og Martin Ljung.\n_START_SECTION_\nNorske versjoner\n_START_PARAGRAPH_\nEgil Hagen og Thorbj\xc3\xb8rn Egner har skrevet norske tekster. Hagens versjon b\xc3\xa6rer tittelen \xc2\xabPensjon Rosenhill\xc2\xbb. Egners versjon heter \xc2\xabFuglevise\xc2\xbb.\n_START_SECTION_\nListeplasseringer\n_START_PARAGRAPH_\nPatti Pages versjon kom p\xc3\xa5 den amerikanske Billboard-poplisten 24. februar 1951 og l\xc3\xa5 der i 22 uker med nummer to som h\xc3\xb8yeste plassering._NEWLINE_Les Paul og Mary Fords versjon n\xc3\xa5dde Billboard Top 10._NEWLINE_P\xc3\xa5 Cash Box Best-Selling Records-listen, hvor alle versjonene var kombinert, entret sangen listen 3. mars 1951, n\xc3\xa5dde f\xc3\xb8rsteplassen 21. april 1951 og l\xc3\xa5 der frem til den 12. mai. Den vendte tilbake til f\xc3\xb8rsteplassen 26. mai._NEWLINE_Den britiske gruppen The Migil Five fremf\xc3\xb8rte en versjon i bluebeattempo. Denne versjonen kom p\xc3\xa5 den britiske singlelisten 21. mars 1964 og l\xc3\xa5 der i 13 uker med nummer ti som h\xc3\xb8yeste plassering._NEWLINE_Donna Fargo tok en forkortet countryversjon til en niendeplass p\xc3\xa5 Billboard Hot Country Singles-listen i 1977."